Ministère de l'Égalité des genres et de la Diversité

De Ministère fir Gläichstellung an Diversitéit (fr: Ministère de l'Égalité des genres et de la Diversité, gekierzt MEGA) ass e Ministère zu Lëtzebuerg, dee mat der Regierung Frieden-Bettel de 17. November 2023 an d'Liewe geruff gouf.

En ersetzt de fréiere Ministère fir Gläichstellung tëschent Fraen a Männer.

 Allgemenges 

De Ministère këmmert sech drëm fir d'Gläichstellung an d'Diversitéit an alle Liewensberäicher an an all Domaine vun eiser Gesellschaft z'assuréieren.

 Kompetenz vum Ministère 
D'Servicer a Verwaltungen ënner der Kompetenz vum Ministère fir Gläichstellung an Diversitéit, sinn am interne Reglement vun der Regierung festgehalen. Dozou gehéieren ë. a.:

 Koordinatioun vun der nationaler an internationaler Politik fir d'Gläichstellung vu Fraen a Männer an d'Net-Diskriminéierung vun de Geschlechter; Koordinatioun vum nationalen Aktiounsplang fir d'Gläichstellung vu Fraen a Männer
 Koordinatioun vun der nationaler an internationaler Politik zu Gonschte vu lesbeschen, homosexuellen, bisexuellen, transgender an intersex Persounen (LGBTIQ+); Koordinatioun vum nationalen Aktiounsplang fir d'Rechter vun LGBTI-Persounen ze fërderen
 Integratioun vum Volet Gender an de politesche Moossnamen an Zesummenaarbecht mat den zoustännege Ministèren
 Koordinatioun vun der Politik fir d'Bekämpfe vun all Form vu Gewalt déi op den Gender baséiert sinn
 interministerielle Kommitee fir d'Gläichstellung vu Fraen a Männer; interministerielle Kommitee fir d'Promotioun vun de Rechter vu lesbeschen, homosexuellen, bisexuellen, transgender an intersex Persounen; Kooperatiounskommitee tëscht Fachleit am Beräich vum Kampf géint d'Gewalt; Prostitutiounskommitee; Kommitee fir positiv Moossnamen an den Entreprisen am Privatsecteur
 Ausschaffe vun der Gesetzgebung an Ëmsetze vun Aktiounen zu Gonschte vun der Gläichstellung vu Fraen a Männer an der Diversitéit; Diversitéits-Charta
 Observatoire vun der Gläichstellung
 Formatiounen an de Beräicher Gläichstellung an Diversitéit
 Kommitee fir Fraenaarbecht
 Gestioun vun de Servicer déi am Interessi vun der Gläichstellung vu Fraen a Männer oder den Interessie vun der LGBTIQ+-Communautéit schaffen
 Relatioune mat nationalen an internationalen Organisatiounen déi sech fir d'Gläichstellung vu Fraen a Männer a fir d'Diversitéit asetzen.

 Kuckt och 

 Regierung (Lëtzebuerg)
 Lëscht vun de lëtzebuergesche Gläichstellungsministeren

 Um Spaweck 

 De Ministère op gouvernement.lu, der Websäit vun der Regierung

Kategorie:Ministèren zu Lëtzebuerg